Corfflu Awyr y Fyddin

Corfflu yn y Fyddin Brydeinig yw Corfflu Awyr y Fyddin (; AAC).

Ffurfiwyd Corfflu Awyr y Fyddin ym 1942 i reoli Catrawd y Peilotiaid Gleidrau a'r Gatrawd Barasiwt. Daeth y Gwasanaeth Awyr Arbennig (SAS) o dan oruchwyliaeth yr AAC hefyd ym 1944. Dadfyddinwyd yr AAC ym 1950, ond cafodd ei ailsefydlu ym 1957. Rhwng 1957 a 1973 daeth aelodau'r AAC o gatrodau eraill, ond ym 1973 dechreuodd recriwtio personél ei hun.

"Recce Flight" yw ymdeithgan gyflym yr AAC a "Thievish Magpie" sy'n seiliedig ar gerddoriaeth yr opera La gazza ladra gan Rossini yw'r ymdeithgan araf.

 Gwisg 

Gwisgir beret gan yr holl rengoedd gyda'r bathodyn cap ar gefnyn o ffelt glas tywyll. Mae bathodyn cap yr AAC yn seiliedig ar fathodyn Catrawd y Peilotiaid Gleidrau, ac fe'i wneir o alwminiwm wedi ei anodeiddio. Mae bathodynnau'r swyddogion wedi eu brodio o wifr.Ward, Arthur. British Army Cap Badges of the Twentieth Century (Ramsbury, The Crowood Press, 2007), t. 88.

Nodir gwisg Rhif 1 gan beret, peipiad o liw glas Caergrawnt ar strapiau'r ysgwyddau, a streipen ysgarlad lydan ar drowsus. Mae aelodau'r band yn gwisgo tiwnig las yn eu gwisg gyflawn gyda gyddfgrys dwbl-brest mewn arddull siacedi'r Corfflu Hedfan Brenhinol o 1912 hyd 1918.Griffin, P. D. Encyclopedia of Modern British Army Regiments (Thrupp, Sutton, 2006), t. 152.

 Cyfeiriadau 

 Dolenni allanol 



Categori:Awyrennu milwrol
Awyr Byddin
Categori:Unedau milwrol a sefydlwyd ym 1942